# 
v 
Der Roman von Aspremont, 
Altfranzösisch, 
aus der Handschrift der K. Bibliothek (Ms. Gall. 4°. 48) 
abgeschrieben von HB EKKER. 
nnwmnnwwnaren 
[Der K. Akademie vorgelegt d. 11 März 1847] 
fol. . 
155que par son sens el par sa baronie,*) 
Te 
par sa proece, par sa cheualerie 
de sept roiaumes acroist ma seignorie. 
n'est mie rois qui tel seruice oublie.” 
Hiamunt parla: bien se sunt tuit teu. 
son voloir dit: par tot est entendu. 
mes li message ne sunt plus arestu. 
em piez se drece; s’a Agolant veu. 
et dit Balant qui moult iert irascu, 
“Agolant sire, g’ai bien aperceu, 
l'en soloit dire que g’estoie vos dru. 
mau guerredon m’en auez hui rendu. 
caaınz n’a homme sı viel ni sı chanu, 
ne haut ne bas, de sı fiere vertu, 
s’enconlre moi emportoit son escu, 
ge ne vos rende sempres coi et veuchu.” 
Em piez s’en drece Hector le fiz Lampa; 
par maulalent au roı respondu a. 
“Agolant sire, dehez ait qui croira 
que Balant eroie de ce qui vos conta, 
que Karles ost contre vos venir ia. 
aincois qu'il viegne, si grant ost vos croistra, 
l’ost crestiene ia ne la sofferra, 
qui por poor cete terre lera. 
tot soit honniz qui autre li dourra.” 
Gorhan se lieue, irez comme lion, 
tout deffubl&; en sa main un baston. 
vestuz estoit d’un hermin pelicon. 
seneschax iert Agolant le baron, 
druz la roine qui n’aime se lui non. 
deuant le roi se mist ä genoillon. 
moult hautement les a mis & reson. 
“Agolant sire, or oiez, gentius hom. 
tant ai soufert qu’or me tien por bricon, 
que tuit me blament caainz mi compaignon. 
mes por mon pere cest mien gage vos don 
vers le mellior qui soit en vo roion, 
qu’il n’a fete neis nule traison.” 
ä ce mot abessa la tencon. 
or lerai ci de cete mesprison 
et d’Agolant et de son fiz Hiamon 
et du message qui Balan out ä non; 
si vos diırai du riche roi Karlon. 
a Aes fu et il et si baron. 
ä pentecouste, apres l’acension, 
puisque Balant fu partiz de la cort, 
fet crier Karlon li barnage seiort: 
chascus aura son gage ainz que se mort. 
don sunt remes et deduit au behort. 
ä fol tien qui son cheual i cort. 
*) Den Anfang des Gedichts s. Abhandl. vom Jahr 1839 $. 252 ff., den Anfang der Berliner 
schrift /oman von Fierabras S.170a. 
Philos.- histor. Kl. 1847. 
A 
Hand- 
